ROMÂNIA

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 28 noiembrie 2022**

Şedinţa începe la orele 1200.

Se intonează Imnul de Stat.

Convocarea şedinţei a fost făcută de către primarul municipiului prin Dispoziţia primarului nr. 525/2022.

Sunt prezenţi domnii: Negură Mihăiţă – primar, Berențan Corneliu – viceprimar şi doamna Erhan Rodica – secretar general al municipiului.

Au fost invitați şi participă la şedinţă: Florescu Iuliana, Crăciunescu Diana, Erhan – Vicol Maria Daniela, Melen Daniel, Niță Luminița, Erhan Andrei, Latiș Mihai și Todașcă Liliana.

Şedinţa este deschisă de domnul consilier local Boicu Bogdan-Nicolae, preşedinte de şedinţă, care dă cuvântul d-nei secretar pentru a informa asupra prezenței consilierilor locali la ședință. D-na. secretar informează plenul că sunt prezenți 17 consilieri locali; lipsește motivat domnul consilier local Cîrmaci Nicolai și întârzie domnul consilier local Giosan Cosmin, astfel încât şedinţa este legal constituită şi îşi poate desfăşura lucrările.

Președintele de ședință dă cuvântul domnului primar pentru a prezenta proiectul ordinii de zi:

Dl. primar – transmite La mulți ani cu ocazia zilei Bucovinei, apoi prezintă proiectul ordinii de zi.

1.Aprobarea procesului verbal al şedinţei Consiliului Local al municipiului Câmpulung Moldovenesc din 21.11.2022.

2.Proiect de hotărâre numărul 137/10.11.2022 cu privire la premierea unor performanțe deosebite obținute la competiții sportive naționale și internaționale.

Inițiator: Primarul municipiului.

Aviz comisii: Comisia economică și Comisia învățământ.

Raport de specialitate: Direcția economică și Compartiment juridic.

3.Proiect de hotărâre numărul 130/10.11.2022 privind aprobarea contului de execuție al bugetului general al municipiului Câmpulung Moldovenesc pe trimestrul III 2022.

Inițiator: Primarul municipiului.

Aviz comisii: Comisia economică, Comisia urbanism, Comisia învățământ și Comisia juridică.

Raport de specialitate: Direcția economică.

4.Proiect de hotărâre numărul 132/10.11.2022 pentru aprobarea devizului general privind cheltuielile necesare realizării obiectivului ,,Împrejmuire spațiu depozitare deșeuri inerte”.

Inițiator: Primarul municipiului.

Aviz comisii: Comisia economică și Comisia urbanism.

Raport de specialitate: Serviciul gospodărire municipală, Direcția economică și Compartiment juridic.

5.Proiect de hotărâre numărul 133/10.11.2022 pentru aprobarea devizului general privind cheltuielile necesare realizării obiectivului de investiții,,Extindere și modernizare clădiri C2 și C3Școala gimnazială Bogdan Vodă Câmpulung Moldovenesc”.

Inițiator: Primarul municipiului.

Aviz comisii: Comisia economică și Comisia urbanism.

Raport de specialitate: Direcția tehnică și urbanism, Direcția economică și Compartiment juridic.

6.Proiect de hotărâre numărul 134/10.11.2022 privind aprobarea prețului de referință pentru masa lemnoasă pe picior care se recoltează din fondul forestier proprietate publică a municipiului Câmpulung Moldovenesc.

Inițiator: Primarul municipiului.

Aviz comisii: Comisia economică și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

7.Proiect de hotărâre numărul 136/10.11.2022 privind aprobarea protocolului de colaborare între Ministerul Muncii și Solidarității Sociale şi municipiul Câmpulung Moldovenesc, în cadrul proiectului „HUB de Servicii MMSS - SII MMSS”, Cod MySmis 130963.

Inițiator: Primarul municipiului.

Aviz comisii: Comisia învățământ și Comisia juridică.

Raport de specialitate: Direcția de asistență socială, Direcția economică și Compartiment juridic.

8.Proiect de hotărâre numărul 138/10.11.2022 cu privire la prelungirea duratei unui contract de închiriere pentru suprafețe locative cu destinația de locuință.

Inițiator: Primarul municipiului.

Aviz comisii: Comisia economică și Comisia juridică.

Raport de specialitate: Direcția tehnică și urbanism, Compartiment juridic și Direcția economică.

9.Proiect de hotărâre numărul 139/10.11.2022 privind închirierea prin licitație publică a unei suprafețe de teren de 400 mp, proprietatea publică a Municipiului Câmpulung Moldovenesc destinată unei stații de bază pentru operare servicii de telefonie mobilă.

Inițiator: Primarul municipiului.

Aviz comisii: Comisia economică și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

10.Proiect de hotărâre numărul 140/10.11.2022 privind închirierea prin licitație publică a unei suprafețe de teren de 537 mp, proprietatea publică a Municipiului Câmpulung Moldovenesc destinată unei stații de bază pentru operare servicii de telefonie mobilă.

Inițiator: Primarul municipiului.

Aviz comisii: Comisia economică și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

11.Proiect de hotărâre numărul 141/11.11.2022 cu privire la premierea sportivilor câmpulungeni Sergiu Vasile Bejan și Maria Tivodariu pentru performanțele sportive deosebite obținute în 2022 la Campionatele Mondiale de la Racice (Cehia).

Inițiator: Consilier local – Cocuța-Piticari Cristina.

Aviz comisii: Comisia economică și Comisia învățământ.

Raport de specialitate: Direcția economică și Compartiment juridic.

12.Adresa Instituției Prefectului – Județul Suceava nr. 17182/10/3 din 20.10.2022, înregistrată la nr. 36101 din 02.11.2022.

13.Adresa Instituției Prefectului – Județul Suceava nr. 18981/10/7 din 04.11.2022, înregistrată la nr. 37072 din 08.11.2022.

14.Solicitarea domnului Cazacu Fănel, înregistrată la nr. 23 CL din 27.10.2022, însoțită de punctul de vedere al Direcției tehnice și urbanism, înregistrat la nr. 37682/10.11.2022.

15.Cererea domnului Munteanu Dorin și doamnei Munteanu Liliana, înregistrată la nr. 22CL/2022, însoțită de punctul de vedere al Compartimentului juridic.

16.Situație lunară privind activitățile realizate de persoanele beneficiare de ajutor social, conform planului de acțiuni în luna octombrie 2022, înregistrată la nr. 35649 din 31.10.2022.

17.Diverse.

Domnul preşedinte consultă plenul dacă sunt propuneri pentru suplimentarea ordinii de zi.

Domnul primar solicită suplimentarea ordinii de zi cu trei proiecte de hotărâre care au caracter de urgență:

1.Proiect de hotărâre numărul 143/28.11.2022 privind aprobarea majorării bugetului local și a listei de investiții a bugetului local pe anul 2022 și aprobarea majorării bugetului instituţiilor publice şi activităţilor finanţate integral sau parţial din venituri proprii pe anul 2022.

Inițiator: Primarul municipiului.

Aviz comisii: Comisia economică.

Raport de specialitate: Direcția economică.

2.Proiect de hotărâre numărul 144/28.11.2022 privind participarea municipiului Câmpulung Moldovenesc la implementarea proiectului din Investiția I.4 „Implementarea a 3.000 km de trasee cicloturistice la nivel național” finanțat din PNRR, Componenta 11 - Turism și cultură.

Inițiator: Primarul municipiului.

Aviz comisii: Comisia juridică.

Raport de specialitate: Direcția tehnică și urbanism și Compartiment juridic.

3.Proiect de hotărâre numărul 145/28.11.2022 privind aprobarea documentației proiectului Sistem producere energie pentru consum propriu la nivelul UAT Campulung Moldovenesc și a indicatorilor tehnico-economici ai acestuia, în vederea finanțării acestuia în cadrul Programului Operațional Infrastructură Mare 2014-2020, Axa prioritară 11: Măsuri de îmbunătățire a eficienței energetice și stimularea utilizării energiei regenerabile, Obiectivul Specific 11.2: Utilizarea energiei din surse regenerabile la nivelul autorităților publice locale, Apel de proiecte: POIM – Măsuri pentru sprijinirea investiţiilor în capacităţi de producere energie din surse regenerabile pentru consum propriu la nivelul autorităților publice locale.

Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism, Direcția economică și Compartiment juridic.

Se supune la vot suplimentarea ordinii de zi. Se votează cu 17 voturi ,,pentru”.

Se supune la vot ordinea de zi pe ansamblu. Se votează cu 17 voturi ,,pentru”.

D-na. secretar – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

Domnul consilier local Paziuc Lucian anunță că nu va participa la dezbateri și la vot la proiectul

de hotărâre numărul 143/28.11.2022 privind aprobarea majorării bugetului local și a listei de investiții a bugetului local pe anul 2022 și aprobarea majorării bugetului instituţiilor publice şi activităţilor finanţate integral sau parţial din venituri proprii pe anul 2022.

**Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 21.11.2022).**

Nu sunt obiecţii.

Se supune la vot. Se votează cu 17 voturi „pentru”.

**Se trece la punctul 2 de pe ordinea de zi (Proiect de hotărâre numărul 137/10.11.2022 cu privire la premierea unor performanțe deosebite obținute la competiții sportive naționale și internaționale).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisiile nr. 1 și nr. 3 avizează favorabil proiectul de hotărâre.

Discuții:

Dl. consilier local Giosan Cosmin intră în sala de ședință.

D-na. consilier local Cocuța-Piticari – mulțumește că s-a ținut cont de propunerea de a premia cei 2 sportivi. Ar fi fost mai frumos să avem un proiect comun, nu trebuia să fie 2 proiecte pe ordinea de zi cu aceeași speță.

Dl. președinte de ședință – în fiecare an am avut proiecte similare cu premierea sportivilor.

Dl. primar – nu îmi doresc să intru în zona politicului, dar nu mi se pare normal ca să vă fotografiați și să vă lăudați care a fost primul sau al doilea proiect. În fiecare an Consiliul Local a aprobat în bugetul local sume pentru sportivii de performanță și pentru elevii care au obținut rezultate foarte bune la învățătură. Toate documentele care au venit de la Federația de Canotaj au stat la baza inițierii acestui proiect. Dvs. ați depus doar 2 hârtii la registratură, acele hârtii nu reprezintă un proiect de hotărâre. Nu vreau să vă folosiți de imaginea sportivilor care au muncit.

Dl. președinte de ședință – fiind vorba de persoane, votul este secret. Prezintă procedura de vot.

Se distribuie buletinele de vot.

Se supune la vot secret proiectul de hotărâre.

D-na secretar general – în urma numărării voturilor avem 18 voturi ,,pentru”.

Hotărârea a fost adoptată.

**Se trece la punctul 3 de pe ordinea de zi (Proiect de hotărâre numărul 130/10.11.2022 privind aprobarea contului de execuție al bugetului general al municipiului Câmpulung Moldovenesc pe trimestrul III 2022).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisiile nr. 1, nr. 2, nr. 3 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 18 voturi ,,pentru”.

Hotărârea a fost adoptată.

**Se trece la punctul 4 de pe ordinea de zi (Proiect de hotărâre numărul 132/10.11.2022 pentru aprobarea devizului general privind cheltuielile necesare realizării obiectivului ,,Împrejmuire spațiu depozitare deșeuri inerte”).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Serviciului gospodărire municipală, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 2 avizează favorabil proiectul de hotărâre.

Discuții:

Dl. consilier local Boicu Alin – este o investiție foarte bună, deoarece tot avem probleme cu salubrizarea. O parte dintre noi nu știm să fim buni cetățeni și nu știm să plătim deșeurile pe care le producem. Din păcate sunt doar 9000 de persoane fizice care au încheiat contract, sunt peste 5000 de persoane care nu plătesc taxa.

Se supune la vot proiectul de hotărâre. Se votează cu 18 voturi ,,pentru”.

Hotărârea a fost adoptată.

**Se trece la punctul 5 de pe ordinea de zi (Proiect de hotărâre numărul 133/10.11.2022 pentru aprobarea devizului general privind cheltuielile necesare realizării obiectivului de investiții ,,Extindere și modernizare clădiri C2 și C3 Școala gimnazială Bogdan Vodă Câmpulung Moldovenesc”).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 2 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 18 voturi ,,pentru”.

Hotărârea a fost adoptată.

**Se trece la punctul 6 de pe ordinea de zi (Proiect de hotărâre numărul 134/10.11.2022 privind aprobarea prețului de referință pentru masa lemnoasă pe picior care se recoltează din fondul forestier proprietate publică a municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 4 avizează favorabil proiectul de hotărâre.

Discuții:

Dl. consilier local Sologiuc – a trecut un an de zile de când am demonstrat că de pe Runc se fură lemn, aș fi vrut să aflăm dacă s-a mai rezolvat ceva cu acea sesizare.

D-na. consilier local Alvirescu – lunile trecute a fost dezbătut în ședință răspunsul de la Direcția Silvică.

Dl. președinte de ședință – aceste discuții le vom avea la diverse.

Dl. consilier local Sologiuc – îmi doresc să se planteze nu numai să se taie.

Se supune la vot proiectul de hotărâre. Se votează cu 16 voturi ,,pentru” și 2 ,,abțineri”(d-na. consilier Cocuța-Piticari și dl. consilier Sologiuc).

Hotărârea a fost adoptată.

**Se trece la punctul 7 de pe ordinea de zi (Proiect de hotărâre numărul 136/10.11.2022 privind aprobarea protocolului de colaborare între Ministerul Muncii și Solidarității Sociale şi municipiul Câmpulung Moldovenesc, în cadrul proiectului „HUB de Servicii MMSS - SII MMSS”, Cod MySmis 130963).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției de asistență socială, raportul de specialitate al Direcției economice și raportul de specialitate al Compartimentului juridic.

Comisiile nr. 3 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 18 voturi ,,pentru”.

Hotărârea a fost adoptată.

**Se trece la punctul 8 de pe ordinea de zi (Proiect de hotărâre numărul 138/10.11.2022 cu privire la prelungirea duratei unui contract de închiriere pentru suprafețe locative cu destinația de locuință).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Compartimentului juridic și raportul de specialitate al Direcției economice.

Comisiile nr. 1 și nr. 4 avizează favorabil proiectul de hotărâre.

Nu sunt discuții.

Dl. președinte de ședință – fiind vorba de persoane, votul este secret. Prezintă procedura de vot.

Se distribuie buletinele de vot.

Se supune la vot secret proiectul de hotărâre.

D-na secretar general – în urma numărării voturilor avem 18 voturi ,,pentru”.

Hotărârea a fost adoptată.

Se supune la vot proiectul de hotărâre. Se votează cu 18 voturi ,,pentru”.

Hotărârea a fost adoptată.

**Se trece la punctul 9 de pe ordinea de zi (Proiect de hotărâre numărul 139/10.11.2022 privind închirierea prin licitație publică a unei suprafețe de teren de 400 mp, proprietatea publică a Municipiului Câmpulung Moldovenesc destinată unei stații de bază pentru operare servicii de telefonie mobilă).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 4 avizează favorabil proiectul de hotărâre.

Discuții/propuneri:

D-na. consilier local Alvirescu – propune reprezentant în comisia de evaluare a ofertelor licitației pe dl. consilier local Berențan Corneliu, supleant în comisia de evaluare a ofertelor licitației pe d-na. consilier local Cocuța-Piticari Cristina, reprezentant în comisia de soluționare a contestațiilor licitației pe dl. consilier local Robciuc Silviu și supleant în comisia de evaluare a ofertelor licitației pe dl. Boicu Bogdan.

D-na. secretar – la art. 5 și art. 6 fiind vorba de persoane, votul trebuie să fie secret. Prezintă procedura de vot.

Se distribuie buletinele de vot.

Se supune la vot secret art. 5 și art. 6.

D-na. secretar – în urma numărării voturilor avem 18 voturi ,,pentru”.

Se supune la vot proiectul de hotărâre. Se votează cu 18 voturi ,,pentru”.

Hotărârea a fost adoptată.

**Se trece la punctul 10 de pe ordinea de zi (Proiect de hotărâre numărul 140/10.11.2022 privind închirierea prin licitație publică a unei suprafețe de teren de 537 mp, proprietatea publică a Municipiului Câmpulung Moldovenesc destinată unei stații de bază pentru operare servicii de telefonie mobilă).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 4 avizează favorabil proiectul de hotărâre.

Discuții/propuneri:

Dl. consilier local Berențan – propune reprezentant în comisia de evaluare a ofertelor licitației pe dl. consilier local Boicu Oviciu, supleant în comisia de evaluare a ofertelor licitației pe dl. consilier local Iftime Alin, reprezentant în comisia de soluționare a contestațiilor licitației pe dl. consilier local Varvaroi Vasile și supleant în comisia de evaluare a ofertelor licitației pe dl. consilier local Maftean Gheorghe.

D-na. secretar – la art. 5 și art. 6 fiind vorba de persoane, votul trebuie să fie secret. Prezintă procedura de vot.

Se distribuie buletinele de vot.

Se supune la vot secret art. 5 și art. 6.

D-na. secretar – în urma numărării voturilor avem 18 voturi ,,pentru”.

Se supune la vot proiectul de hotărâre. Se votează cu 18 voturi ,,pentru”.

Hotărârea a fost adoptată.

**Se trece la punctul 11 de pe ordinea de zi (Proiect de hotărâre numărul 141/11.11.2022 cu privire la premierea sportivilor câmpulungeni Sergiu Vasile Bejan și Maria Tivodariu pentru performanțele sportive deosebite obținute în 2022 la Campionatele Mondiale de la Racice (Cehia)).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice și raportul de specialitate al Compartimentului juridic.

Comisiile nr. 2 și nr. 3 avizează nefavorabil proiectul de hotărâre.

Discuții:

Dl. președinte de ședință – este un proiect similar cu cel discutat la începutul ședinței.

Dl. președinte de ședință – fiind vorba de persoane, votul este secret. Prezintă procedura de vot.

Se distribuie buletinele de vot.

Se supune la vot secret proiectul de hotărâre.

D-na. secretar general – în urma numărării voturilor avem 9 voturi ,,pentru” și 9 voturi ,,împotrivă”.

Hotărârea a fost respinsă.

Dl. primar – dvs. care susțineți acest proiect știți documentele ce stau la baza inițierii unui proiect? Sunteți consilieri de mult timp, nu știți care sunt documentele corecte și legale care stau în spatele unui proiect de hotărâre. Faceți un proiect exact așa cum prevede legislația, nu doar 2 hârtii.

Dl. consilier local Macovei – de ce a fost primit acest proiect, dacă nu este valabil?

Dl. președinte de ședință – atâta timp cât s-a votat, discuțiile nu-și mai au rostul.

D-na. consilier local Flutur – cred că cele 9 voturi ,,pentru” nu au nicio legătură cu legalitatea proiectului, acești 2 sportivi meritau mult mai mult. Câmpulungul nu a mai avut asemenea sportivi de pe vremea canotoarei Oana Papuc. Dorința mea a fost ca premiile să fi fost mai mari. Propunerea mea ar fi ca acești sportivi să fie cetățeni de onoare ai orașului.

Dl. primar – procedura pentru cetățeni de onoare este începută. Nu profitați politic pe seama unor persoane atât de importante.

D-na. consilier local Flutur – am discutat cu dl. Bejan și a fost puțin mâhnit că ceilalți colegi ai săi au fost primiți la întoarcere într-un mod oficial de către autoritățile locale, și el nu.

Dl. președinte de ședință – performanța sportivă nu poate fi exprimată în bani, puteați avea un amendament la primul proiect pentru mărimea sumei. Două proiecte cu același subiect nu-și au rostul, la începutul ședinței a fost votat un proiect cu aceeași temă.

Dl. consilier local Sologiuc – dl. primar când a văzut proiectul colegei trebuia să o anunțe că vor fi 2 proiecte la fel. Pe 28 decembrie 2020 i-am spus domnului primar de performanțele d-lui Bejan și nu s-a aflat pe nicio listă de premii. Colega a inițiat acest proiect pentru a ne asigura că acești sportivi câmpulungeni de performanță vor fi premiați.

Dl. primar – d-na. consilier local Cocuța-Piticari trebuia să vină să mă anunțe de proiect, noi deja începusem procedura.

D-na. secretar general – orice proiect de hotărâre inițiat fie de dl. primar sau de un consilier local care îndeplinește procedura legală trebuie introdus pe ordinea de zi. Râmâne la aprecierea dvs. să le aprobați sau să le respingeți. Nu puteam să obstrucționez dreptul unui consilier local de a iniția un proiect de hotărâre.

Dl. consilier local Boicu Alin – confirm cele spuse de dl. primar, în cadrul comisiei care analizează propunerile pentru acordarea titlurilor de cetățeni de onoare au fost inițiate procedurile pentru acordarea titlului pentru cei 2 sportivi. Am vrut să fie o surpriză în luna decembrie.

Se va lua o scurtă pauză pentru discutarea și întocmirea avizelor comisiilor pentru cele trei proiecte introduse suplimentar pe ordinea de zi.

Se trece la discutarea proiectului de hotărâre introdus suplimentar pe ordinea de zi:

1. Proiect de hotărâre numărul 143/28.11.2022 privind aprobarea majorării bugetului local și a listei de investiții a bugetului local pe anul 2022 și aprobarea majorării bugetului instituţiilor publice şi activităţilor finanţate integral sau parţial din venituri proprii pe anul 2022.

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Nu votează dl. consilier local Paziuc.

Hotărârea a fost adoptată.

2.Proiect de hotărâre numărul 144/28.11.2022 privind participarea municipiului Câmpulung Moldovenesc la implementarea proiectului din Investiția I.4 „Implementarea a 3.000 km de trasee cicloturistice la nivel național” finanțat din PNRR, Componenta 11 - Turism și cultură.

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Discuții:

Dl. consilier local Sologiuc – am primit proiectul cu puțin timp înainte de ședință și aș dori detalii.

Dl. președinte de ședință – azi la ora 10 a fost transmit proiectul. Este o urgență din punct de vedere al depunerii. Detaliază proiectul.

D-na. secretar general – nu discutăm proiectul în această ședință. Discutăm doar acordul nostru de principiu pentru a participa la acest proiect.

Se supune la vot proiectul de hotărâre. Se votează cu 18 voturi ,,pentru”.

Hotărârea a fost adoptată.

3.Proiect de hotărâre numărul 145/28.11.2022 privind aprobarea documentației proiectului Sistem producere energie pentru consum propriu la nivelul UAT Campulung Moldovenesc și a indicatorilor tehnico-economici ai acestuia, în vederea finanțării acestuia în cadrul Programului Operațional Infrastructură Mare 2014-2020, Axa prioritară 11: Măsuri de îmbunătățire a eficienței energetice și stimularea utilizării energiei regenerabile, Obiectivul Specific 11.2: Utilizarea energiei din surse regenerabile la nivelul autorităților publice locale, Apel de proiecte: POIM – Măsuri pentru sprijinirea investiţiilor în capacităţi de producere energie din surse regenerabile pentru consum propriu la nivelul autorităților publice locale.

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Discuții:

Dl. consilier local Sologiuc – dorim mai multe informații.

Dl. primar – detaliază proiectul. Avem depuse foarte multe proiecte pe fonduri europene, colegii de la compartimetele de specialitate au lucrat foarte mult.

Dl. președinte de ședință – este un proiect care prevede înființarea unui parc fotovoltaic cu o putere foarte mare, înseamnă o economie de 80% la plata facturilor.

Se supune la vot proiectul de hotărâre. Se votează cu 18 voturi ,,pentru”.

Hotărârea a fost adoptată.

**Se trece la punctul 12 de pe ordinea de zi (Adresa Instituției Prefectului – Județul Suceava nr. 17182/10/3 din 20.10.2022, înregistrată la nr. 36101 din 02.11.2022).**

Discuții:

Dl. președinte de ședință – trebuie un răspuns din partea Consiliului Local.

D-na. secretar general – noi am mai avut solicitări similare, doar că am răspuns direct petentului.

Dl. consilier local Boicu Alin – același răspuns să se trimită și la Prefectură punctând acele elemente pe care le-a solicitat Instituția Prefectului.

Compartimentul de specialitate va comunica răspunsul.

**Se trece la punctul 13 de pe ordinea de zi (Adresa Instituției Prefectului – Județul Suceava nr. 18981/10/7 din 04.11.2022, înregistrată la nr. 37072 din 08.11.2022).**

Discuții:

D-na. secretar general – trebuie doar de luat la cunoștință. Sunt circulare pe care Instituția Prefectului dorește să le luați la cunoștință

**Se trece la punctul 14 de pe ordinea de zi (Solicitarea domnului Cazacu Fănel, înregistrată la nr. 23 CL din 27.10.2022, însoțită de punctul de vedere al Direcției tehnice și urbanism, înregistrat la nr. 37682/10.11.2022).**

Discuții:

Dl. consilier local Boicu Alin – este un teren ocupat de o clădire a petentului. Punctul de vedere este întemeiat și ne spune că terenul poate fi vândut cu încredințare directă. Având în vedere că acel teren nu poate fi utilizat în alte scopuri, propunerea mea este că poate fi evaluat și vândut.

Dl. președinte de ședință – trebuie însușit punctul de vedere.

Se supune la vot punctul de vedere cu propunerea d-lui Boicu Alin. Se votează cu 18 voturi ,,pentru”.

Compartimentul de specialitate va comunica răspuns petentului și va demara procedurile de vânzare.

**Se trece la punctul 15 de pe ordinea de zi (Cererea domnului Munteanu Dorin și doamnei Munteanu Liliana, înregistrată la nr. 22CL/2022, însoțită de punctul de vedere al Compartimentului juridic).**

Nu sunt discuții.

Dl. președinte de ședință – trebuie însușit punctul de vedere.

Se supune la vot. Se votează cu 18 voturi ,,pentru”.

Compartimentul de specialitate va comunica răspuns petenților.

**Se trece la punctul 16 de pe ordinea de zi (Situație lunară privind activitățile realizate de persoanele beneficiare de ajutor social, conform planului de acțiuni în luna octombrie 2022, înregistrată la nr. 35649 din 31.10.2022).**

Nu sunt discuții.

**Se trece la punctul 17 de pe ordinea de zi(Diverse):**

D-na. secretar general prezintă Adresa S.C.Rarău Alpine S.R.L. referitoare la modificarea tarifelor la pârtia de schi. Nu am avut timp să obținem un punct de vedere de la compartimentul de specialitate, deoarece adresa a fost depusă pe 24 noiembrie. Rămâne ca dvs. să hotărâți dacă este necesar un punct de vedere de la compartimentul de specialitate sau hotărâți care este procedura de urmat.

Discuții:

Dl. consilier local Boicu Alin – prețurile solicitate de către operator sunt un pic mai mari față de anul trecut, justificarea fiind creșterea prețului la energia electrică. Observ că se solicită și reducerea programului de funcționare în zile de sâmbătă și duminică, justificarea fiind întreținerea de peste zi. Fiecare trebuie să decidă dacă este oportun, știm cu toții că prețurile la energie au crescut. Referitor la crearea unui culoar, îmi aduc aminte că a fost o solicitare și anii trecuți și de fiecare dată am respins invocând că este o investiție făcută din bani publici. Trebuie să creem aceleași condiții pentru toți care merg la pârtie. Consider că toți schiori trebuie tratați la fel și trebuie să creem condiții cât mai bune pentru toți care vin la pârtie. Prin acest culoar mărim timpul de așteptare pentru cel care vine la pârtie și plătește un tarif normal. Din punctul meu de vedere nu este oportun acel culoar, dar fiecare dintre dvs. va decide. Aș propune operatorului să-și facă calcule pentru tarife diferențiate pentru zilele săptămânii, indicat ar fi în cursul săptămânii prețuri mai mici.

Dl. consilier local Moroșan – mi se pare corect ca compartimentul de specialitate să emită un punct de vedere referitor la fiecare solicitare din adresă pentru a le discuta în ședințele de comisii.

Dl. președinte de ședință – sunteți de acord să cerem un punct de vedere?

Se supune la vot. Se votează cu 18 voturi ,,pentru”.

D-na. secretar general – punctul de vedere să fie pregătit pentru comisie, ca în ședința din luna decembrie să intre proiectul?

Dl. consilier local Macovei – într-adevăr au crescut prețurile și se justifică solicitarea lor, sunt de acord și cu tarifele pentru jumătate de zi.

D-na. consilier local Alvirescu – era normal să fie jumătate din tariful de zi.

Dl. consilier local Munteanu – programul de la 19-21 nu este rentabil din punct de vedere economic. Cu tarifele ne este clar că energia a crescut foarte mult, aș vrea ca să fie 2 puncte de vedere diferite, unul pentru tarife și altul pentru culoar prioritar. În mare parte noi nu vom fi de acord cu culoarul și atunci vom fi puși în situația de a nu fi de acord cu întreaga adresă. Din punct de vedere economic pentru operator este bine cu culoarul de prioritate, dar din punct de vedere social nu este în regulă.

Dl. consilier local Boicu Alin – ar fi bine să supunem acum la vot dacă suntem de acord cu acel culoar prioritar, ca să scoatem din discuție acest aspect.

Dl. președinte de ședință – supunem la vot propunerea S.C.Rarău Alpine S.R.L. pentru folosirea unui culoar prioritar contra cost.

Se votează cu 3 voturi ,,pentru” (d-nii. consilieri locali Erhan Ilie, Macovei Virgil și Varvaroi Vasile), 13 voturi ,,împotrivă” și 2 ,,abțineri” (d-nii. consilieri locali Lițu Nicolae și Paziuc Lucian).

Dl. consilier local Paziuc – a fost o adresă mai demult și ar fi fost bine ca înainte de a vota să o recitim.

Dl. consilier local Varvaroi – este o chestiune de cerere și ofertă. Cu siguranță sunt persoane care doresc să plătească mai mult și financiar este bine deoarece se câștigă mai bine.

Dl. președinte de ședință – pe acest subiect sunt păreri diferite. Noi am supus la vot și au fost doar 3 voturi ,,pentru” folosirea acelui culoar.

D-na. consilier local Alvirescu – dacă s-a introdus tariful pentru jumătate de zi pentru adulți, propun să se introducă acel tichet de jumătate de zi și pentru copiii, deoarece sunt mulți doritori după ore să meargă la pârtie.

Dl. consilier local Giosan – tot discutăm de acel culoar, nu acolo este problema. Trebuia acel teleschi montat în partea de jos sau în partea de sus pentru decongestionarea cozilor, trebuia încă o caserie, trebuia să se introducă plata online.

Dl. primar – s-a montat bariera automată. S-a montat încă o caserie la intrarea în parcare și babyschi. Operatorul în mare parte și-a respectat promisiunile cu aceste investiții și face eforturi pentru funcționarea în condiții cât mai bune a pârtiei. Am înțeles că acel culoar se practică în stațiunile turistice din Europa. În bugetul pe anul 2023 încercăm să prindem o parte din bani pentru finalizarea restaurantului de la baza pârtiei.

Dl. președinte de ședință – o parte din problemele de decongestionare a cozilor se vor rezolva și nu va mai fi nevoie de acel culoar.

Dl. consilier local Boicu Alin – dacă s-a montat bariera, sistemul de plată va fi automat?

Dl. primar – prezintă fotografii cu bariera și cu a doua caserie.

Dl. consilier local Boicu Alin – noi știm de la discuțiile cu operatorul că va fi cu casier uman.

Dl. consilier local Munteanu – la a doua caserie se va putea plăti și parcarea.

Dl. consilier local Macovei – când va fi proiect de hotărâre ar trebui să se treacă și culoarul și să se voteze fiecare punct separat.

Dl. președinte de ședință – înseamnă că am votat și discutat degeaba până acum. Dacă va fi respins proiectul în ansamblu, ce vom face?

Dl. consilier local Boicu Alin – începem un nou sezon și nu am discutat cum se închiriază spațiile comerciale în zona pârtiei. Conform contractului, operatorul poate să închirieze doar în perioada anumitor evenimente care se desfășoară în zona pârtiei, în rest trebuie să fie închiriate de către primărie pe baza unor tarife.

Dl. primar – activitatea comercială este gestionată de primărie.

Dl. consilier local Macovei – avem promisiuni că copiii vor face gratuit antrenament la schi.

Dl. consilier local Sologiuc – prezintă tarifele de la pârtia Borșa. Trebuie să fim atenți la tarife pentru a nu ne pierde turiștii.

Alte discuții:

Dl. consilier local Paziuc – am invitat pe domnii profesori de sport Ciornei Radu, Preutescu Lucian și Atomei Radu pentru a prezenta punctul lor de vedere pentru buna funcționare a Clubului Sportiv Municipal. Sunt fel și fel de discuții că se investește foarte mult în atletism, dar ar fi nevoie și de alte secții. Trebuie să auzim și varianta lor.

Dl. Preutescu Lucian – noi încercăm să dăm un plus copiilor. De 2 ani de zile nu s-a făcut nicio acțiune sportivă la nivel de Club. Am fost chemați la CSM să aducem planuri și diverse documente, dar a rămas doar la stadiu de discuții. Nu vrem să facem doar sport de performanță ci și sport de masă. Sportul creează echipe și conexiuni de care copiii au nevoie. Am făcut competiții între școli dar la nivel foarte mic. Nu este normal să nu avem în oraș o secție de schi funcțională. Nu atac pe d-na. director, dar ea ne-a spus că nu se pot face angajări. Noi venim voluntar de dragul copiilor. Avem o bază sportivă care este goală, trebuie să organizăm competiții între copiii.

Dl. consilier local Maftean – ați spus că ați vrea să faceți competiții, va obstrucționat cineva să nu faceți?

Dl. Preutescu Lucian – sunt instituții care ar trebui să ne ajute mai mult.

Dl. consilier local Varvaroi – ați făcut vreo hârtie către Consiliul Local sau către Club?

Dl. Preutescu Lucian – am făcut către Club.

Dl. Atomei Valeriu – sunt în slujba copilului, am dus la Club toate documentele care mi-au fost solicitate, dar din nou sunt amânat cu angajarea după 5 decembrie. Sper că într-un sfârșit va funcționa la Club și secția de schi. Noi încercăm să facem multe activități pentru copii.

Dl. consilier local Paziuc – pentru noi ar fi bine să veniți cu lucruri concrete ca să vă putem ajuta.

Dl. Atomei Valeriu – din octombrie 2021 am depus acea scrisoare de intenție prin care solicitam redeschiderea secției de schi la CSM.

Dl. consilier local Varvaroi – hotărârea de Consiliul a fost aprobată mai demult.

Dl. Atomei Valeriu – greu comunicăm cu d-na. director.

Dl. consilier local Varvaroi – cu ani în urmă competițiile sportive la nivel local nu erau susținute de Club. Consilierii locali îi vor putea sprijini doar atunci când dânși vor veni cu lucruri concrete. În ultimii ani Consiliul Local a sprijinit foarte mult sportul. Rolul Clubului este de a crea performanță, baza de selecție trebuie asigurată de către profesori. Am constatat de multe ori că orele de sport nu erau nici pe departe cum ar fi trebuit să fie.

Dl. consilier local Boicu Alin – îmi pare rău că nu este prezentă și d-na director Țîmpău. Noi am fi vrut să fie ambele părți prezente pentru că auzeam diverse variante. Noi am solicitat o mai mare aplecare către sportul de masă, nu doar către cel de performanță. În luna aprilie propusesem d-nei director să inițieze un concurs între școli, gen spartachiadă. La momentul respectiv ni s-a spus că nu există implicare suficientă din partea profesorilor de sport. Ar trebui o discuție când sunt de față și reprezentanții CSM, au trecut 2 ani de zile de când nu s-a mișcat nimic și nu știm care este motivul.

Dl. consilier local Sologiuc – dl. Atomei a făcut anul trecut o competiție sportivă de schi cu ajutorul sponsorilor. Sper ca după angajare, CSM să aibă bani alocați și pentru alte competiții sportive.

D-na. consilier local Flutur – problema asta am mai discutat-o de mai multe ori. Este greu ca un profesor de sport să inițieze singur o competiție, d-na director poate iniția cu bani puțini. Trebuie un pic de implicare din partea CSM-ului.

Dl. Ciornei Radu – problema cu care ne confruntăm noi este colaborarea cu CSM. Sunt mulți copii care vor să facă și alte sporturi, nu numai atletism. Cineva trebuie să ia inițiativă, nu avem nevoie de spații foarte mari și resurse multe. În orașul nostru nu se desfășoară alte activități, decât atletism. Am discutat acum vreo 2 ani cu d-na director despre măsurători pentru teren de tenis, dar a rămas doar la stadiu de discuție. Noi ne dorim să dezvoltăm și alte sporturi, nu doar cele de performanță.

Dl. consilier local Macovei – trebuie să ne gândim dacă avem spații și terenuri suficiente de desfășurare a activităților. Trebuie să-și facă un program ferm și intrarea la Stadion să se facă pe ore. Copiii lui Eremia sunt tot ai noștri și le-am pus taxe, ar fi bine să-i ajutăm și să încheiem un contract cu antrenorul. Sunt mulți copiii care își doresc să facă fotbal, dar părinții nu-și permit să le dea bani. Nu sunt de acord să le luăm bani pentru teren sau pentru o cameră unde își schimbă hainele.

Dl. consilier local Maftean – înțeleg de la d-nii profesori că nu au dialog cu d-na. director și nu sunt lăsați să-și facă treaba cum ar trebui. Ar trebui ca în ședința următoare să fie prezentă și d-na director și cei trei profesori pentru a dezbate toate aceste probleme.

Dl. consilier Moroșan – trebuie inițiativă și din partea CSM, dar și din partea profesorilor. Sunt lucruri care se pot face la Club și nu se pot face la școli, sau invers. Trebuie să se întâlnească și să rezolve aceste probleme. Cu secțiile a mers greu că implică multă legislație și birocrație. Noi sprijinim, dar trebuie să vedem inițiativă și propuneri. Tot au fost discuții legate de suprafețele de joc pe terenurile nou făcute, ar trebui ca acele semnale să ajungă la compartimentele tehnice din primărie ca să remedieze problema.

Dl. consilier local Iftime – marea problemă va fi rezolvată când se va finaliza investiția de la CNI. Atâta timp cât cele 2 părți nu sunt la masă să discute toate aceste aspecte pentru a lua decizia cea mai bună, lungim degeaba discuțiile.

Dl. consilier local Lițu – tot avem atâtea discuții, eu cred că nu avem un director sportiv care să facă legătura între copil, profesor, părinte și Consiliul Local. D-na. director trebuie să înțeleagă că este director pentru toate sporturile, nu doar pentru atletism.

Dl. primar – d-na. director o să vină din cantonament și o să purtăm o discuție pe această temă. Am avut discuții cu dl. Eremia și cu dl. Buzdugan și le-am explicat că fiecare Asociație poate să depună un proiect de susținere financiară până în luna martie pentru a putea finanța prin legea 350 finanțări nerambursabile. Am rămas foarte surprins că foarte puțini profesori de la școli sunt implicați la acele acțiuni sportive de masă. Sunt mulțumit că ați fost de acord cu închirierea patinoarului, chiar dacă sunt costuri mari, este în folosul copiilor. Îmi doresc mai multă implicare din partea profesorilor de sport, am constatat că lipsește comunicarea între directorul CSM și profesor. Trebuie să lăsăm orgoliile deoparte. În bugetul pe anul 2023 veniți cu propuneri ca să putem împărți banii și la celelalte secții. Nu vreau să laud pe nimeni, dar văd o implicare din partea managerului de la Muzeu și Bibliotecă.

Dl. președinte de ședință – acea întâlnire nu trebuie să se desfășoare într-un cadru formal, poate fi și în cadrul primăriei pentru a se stabili direcțiile CSM. S-a investit în baza sportivă și în terenurile de sport, dar trebuie un dialog real din partea ambelor părți implicate.

Dl. consilier local Macovei – care este stadiul reparării stâlpilor de la fosta Primărie?

Dl. primar – s-a încheiat contractul cu Firma Restaco, ceea ce a rămas neefectuat va face altă firmă începând din primăvară.

Dl. consilier local Macovei – primăria va da cadouri de sărbători pentru nevoiași?

Dl. primar – noi avem programul POAD de la U.E. care este în desfășurare. Conform legislației la noi vin tabelele gata întocmite. Încercăm să ajutăm și alte persoane nevoiașe cu lemne de foc. Pe data de 20 decembrie v-a fi ședința de Consiliul, așteptăm o Ordonanță referitoare la impozite și taxe și s-ar putea să fie ceva majorări. Prezinta situația salubrizării, sunt dezamăgit că unii cetățeni nu sunt sinceri, noi trebuie să recuperăm cumva acea sumă enormă. Noi am început procedura de verificare din casă în casă, nu credeam că vom ajunge la așa ceva. Am ajuns să meargă câte un polițist local cu mașina de la Fritehnic până la Moara ca să vadă într-adevăr dacă operatorul este corect la cântărire. Până la 1 decembrie le-am dat termen asociațiilor de proprietari să ne prezinte situația clară a apartamentelor. Cetățeanul trebuie să fie conștient că trebuie să plătească. Poliția locală în urma verificărilor va face un raport și pe urmă va trebui să luăm o decizie legală.

Dl. consilier local Macovei – la ce oră se depun coroanele?

Dl. primar – pe 1 decembrie la ora 11, iar seara de la orele 17 elevii Colegiului Militar ,,Ștefan cel Mare vor defila cu făclii pe străzile din centrul orașului.

Dl. consilier local Moroșan – felicit echipa primăriei care s-a ocupat de proiectul cu digitalizarea. Această aplicație este foarte importantă și prezintă multe avantaje. Solicită anumite informații despre aplicație.

D-na. director Florescu – prezintă informațiile solicitate despre aplicație.

Dl. consilier local Sologiuc – am primit acea adresă de la Direcția Silvică și observ că acel pădurar și tehnician vor plăti un prejudiciu, deci e clar că au încălcat legea. Ar trebui să protejăm natura, nu doar să tăiem și să o transformăm în parc.

Dl. președinte de ședință – inițiați proiecte și noi le vom dezbate și vota.

Dl. consilier local Maftean – pe Calea Transilvaniei la prima ninsoare avem probleme cu fațadele caselor, haideți să montăm limitatoare de viteză. Toate fațadele au fost stropite cu noroi de către mașina de deszăpezire, se circulă cu viteză mare, trebuie trași la răspundere.

Dl. președinte de ședință – dl. viceprimar și-a notat și va veni cu o soluție.

Nemaifiind alte probleme, domnul preşedinte declară închise lucrările şedinţei ordinare.

Drept pentru care s-a încheiat prezentul proces-verbal.

Şedinţa se încheie la orele 1440.

|  |  |  |
| --- | --- | --- |
| **PREŞEDINTE DE ŞEDINŢĂ,**  **Boicu Bogdan - Nicolae** |  | **SECRETAR GENERAL,**  **Erhan Rodica**    **Întocmit,**  Ropcean Luminița Georgeta |